ลักษณะการประกอบธุรกิจ

 2.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอัน ได้แก่
การประกันอัคคีภัย ประกันภัยทางทะเลและขนส่ง ประกันภัยยานยนต์ ประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์เมื่อปี 2521
บริษัทฯ ได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท หลังจากนั้น มีการเพิ่มทุนจดทะเบียนอีก 3 ครั้ง คือ ครั้งที่
1 จากมติที่ประชุมผู้ถือหุ้นเมื่อวันที่ 3 เมษายน 2545 มีมติให้เพิ่มทุนจดทะเบียนอีก 100 ล้านบาท
รวมเป็นทุนจดทะเบียนชำระแล้ว 300 ล้านบาท ครั้งที่ 2 จากมติที่ประชุมผู้ถือหุ้นเมื่อวันที่ 26
เมษายน 2547 มีมติให้เพิ่มทุนจดทะเบียนอีก 90 ล้านบาท รวมเป็นทุนจดทะเบียนชำระแล้ว 390
ล้านบาท และครั้งที่ 3 จากมติที่ประชุมผู้ถือหุ้นเมื่อวันที่ 26 เมษายน 2549
มีมติให้เพิ่มทุนจดทะเบียนอีก 117 ล้านบาท รวมเป็นทุนจดทะเบียนชำระแล้ว 507 ล้านบาท
ประกอบด้วยหุ้นสามัญ 50.7 ล้านหุ้น มูลค่าที่ตราไว้หุ้นละ 10 บาท

 2.1.1 พัฒนาการและความก้าวหน้าที่สำคัญ

ได้รับการจัดอันดับความน่าเชื่อถือ A-

บริษัท กรุงเทพประกันภัย จำกัด (มหาชน) ได้รับการจัดอันดับความน่าเชื่อถือทางการเงินจาก
สถาบัน Standard & Poors หรือ S&P สถาบันการจัดอันดับทางการเงินชั้นนำของโลก ในระดับ
A- ซึ่งเป็นระดับที่ดี และแนวโน้มอันดับเครดิตที่มีเสถียรภาพ (เป็นอันดับที่ดีที่สุดของบริษัทไทย)
ซึ่งสะท้อนให้เห็นถึงความเป็นบริษัทชั้นนำในธุรกิจประกันวินาศภัยที่มีความสามารถทางการแข่งขัน
ด้วยผลประกอบการที่ดี มีเงินกองทุนและสินทรัพย์ที่มั่นคงแข็งแกร่ง
รวมทั้งมีการบริหารเงินทุนอยู่ในระดับที่น่าพอใจ

ส่ง SMS เข้าถึงลูกค้า

กรุงเทพประกันภัย เพิ่มการบริการติดต่อสื่อสารกับลูกค้าให้ใกล้ชิดยิ่งขึ้น ด้วยบริการส่งข้อความทาง
SMS (Short Message Service) ผ่านโทรศัพท์มือถือ เพื่อการประชาสัมพันธ์กรมธรรม์ใหม่ๆ
แจ้งต่ออายุกรมธรรม์ อวยพรวันเกิดลูกค้า รวมถึงการแจ้งข่าวสารความเคลื่อนไหวต่างๆ
ของบริษัทฯ ให้แก่ลูกค้าทราบ ซึ่งจะช่วยเพิ่มความสะดวก รวดเร็ว
และเพื่อให้ไม่พลาดการติดต่อสื่อสารระหว่างกัน

หน้า 8

บริการน้ำดื่มลูกค้า ณ จุดเกิดเหตุ

กรุงเทพประกันภัย ตอกย้ำภาพลักษณ์ “แคร์คุณทุกย่างก้าว” จึงได้จัดทำน้ำดื่มกรุงเทพประกันภัย
เพื่อให้บริการน้ำดื่มสะอาดแก่ลูกค้า
โดยเมื่อเจ้าหน้าที่สำรวจอุบัติเหตุได้รับการแจ้งเหตุจากลูกค้าในทุกสถานที่ ทุกเวลา
นอกจากเจ้าหน้าที่จะเร่งออกไปให้บริการทำเคลมแก่ลูกค้าอย่างรวดเร็ว ยังให้ความใส่ใจลูกค้า
ด้วยการมอบน้ำดื่มให้แก่ลูกค้า ณ จุดเกิดอุบัติเหตุ ซึ่งจะช่วยคลายร้อน
และคลายความกังวลใจให้แก่ลูกค้า

เพิ่มจุดบริการ BKI Care Station ให้ครอบคลุมทุกพื้นที่

หลังจากที่ BKI Care Station
ได้เริ่มเปิดให้บริการด้านประกันภัยอย่างครบวงจรในห้างสรรพสินค้ามาตั้งแต่ปี 2549 ทั้งนี้
เพื่อเพิ่มความสะดวก
รวดเร็วในการติดต่อสื่อสารและให้บริการด้านการประกันภัยที่เข้าถึงและใกล้ชิดกับลูกค้ามากยิ่งขึ้น
สำหรับในปี 2550 กรุงเทพประกันภัยได้เพิ่มจุดบริการ BKI Care Station อีก 3 แห่ง
จากเดิมที่มีอยู่ 3 แห่ง รวมเป็น 6 แห่ง ได้แก่ BKI Care Station ณ เซ็นทรัล ทาวน์
รัตนาธิเบศร์, เซ็นทรัล ปิ่นเกล้า, เดอะมอลล์ บางกะปิ, เซ็นทรัลพระราม 2,
ศูนย์การค้าสีลมคอมเพล็กซ์, เซ็นทรัล เฟสติวัล ภูเก็ต นอกจากนี้ เมื่อต้นปี 2551 ได้เปิด BKI
Care Station เพิ่มขึ้นอีก 1 แห่ง คือ ที่ศูนย์การค้าแฟชั่นไอส์แลนด์ และบริษัทฯ
มีแผนที่จะขยายการให้บริการ BKI Care Station เพิ่มขึ้นอีกในอนาคต

โครงการกรุงเทพประกันภัยชวนซ่อม

       กรุงเทพประกันภัย พัฒนาคุณภาพการบริการในทุกๆ ด้าน
เพื่อเพิ่มความมั่นใจและความพึงพอใจให้กับลูกค้า ล่าสุดได้พัฒนาบริการด้านประกันภัยรถยนต์
โดยบริษัทฯ ได้จัดทำโครงการ “กรุงเทพประกันภัยชวนซ่อม”
ซึ่งเป็นการแนะนำอู่ในสัญญาของบริษัทฯ ที่มีคุณภาพได้มาตรฐานตามที่กำหนดไว้
และเป็นอู่ที่ได้รับความพึงพอใจจากลูกค้าผู้ใช้บริการ โดยอู่ที่ได้รับคัดเลือกในโครงการ
“กรุงเทพประกันภัยชวนซ่อม” จะได้รับประกาศนียบัตร และป้ายสัญลักษณ์
“กรุงเทพประกันภัยชวนซ่อม” เพื่อแสดงว่าเป็นอู่ที่มีคุณภาพมาตรฐานของกรุงเทพประกันภัย
เพื่อให้ลูกค้าได้รับความมั่นใจเมื่อใช้บริการ

60 ปี กรุงเทพประกันภัย จัดทำยูนิฟอร์ม 4 แบบ 4 สไตล์

เนื่องในโอกาสที่บริษัท กรุงเทพประกันภัย จำกัด (มหาชน) ครบรอบ 60 ปี
จึงได้จัดทำเครื่องแบบพนักงาน หรือชุดยูนิฟอร์ม เพื่อส่งเสริมภาพลักษณ์ที่ดีให้กับบริษัทฯ
และสร้างเอกลักษณ์ของแบรนด์ให้มีความโดดเด่นยิ่งขึ้น ภายใต้แนวคิด “Happy Everyday”
ซึ่งสอดคล้องกับการให้บริการลูกค้าตามสโลแกน “แคร์คุณทุกย่างก้าว” โดยชุดยูนิฟอร์มมีถึง 4 แบบ
4 สไตล์ ที่สะท้อนถึงบุคลิกของพนักงานที่มีความมั่นใจ คล่องตัว กระฉับกระเฉง และทันสมัย
พร้อมให้บริการลูกค้าตลอดเวลา ได้แก่ 1. ชุด Active Care 2. ชุด Care Service 3. ชุด
Fine Day Care และ 4. ชุด Smart Care

หน้า 9

เพิ่มศักยภาพบุคลากร

บริษัทฯ มุ่งพัฒนาให้เป็นองค์การแห่งการเรียนรู้ โดยส่งเสริมให้พนักงานพัฒนาตนเอง
และให้การสนับสนุนการพัฒนาศักยภาพที่สอดคล้องกับตำแหน่งงานโดยจัดให้มีการฝึกอบรมและพัฒนาในรูปแบบต่าง
ๆ อาทิ การฝึกอบรม การเรียนรู้ในขณะปฏิบัติงาน (On the job training) การสอนงาน
(Coaching) การให้คำแนะนำปรึกษา (Consulting) การหมุนเวียนสับเปลี่ยนหน้าที่งาน (Job
Rotation) เป็นต้น เพื่อให้พนักงานได้พัฒนาทักษะหลาย ๆ ด้าน (Multi Skills)
และยังเปิดโอกาสให้พนักงานได้มีการถ่ายทอดความรู้สู่พนักงานอื่นๆ
นอกจากนี้ยังจัดให้มีการวางแผนพัฒนารายบุคคลตาม Competency
เพื่อพัฒนาให้พนักงานมีศักยภาพที่เหมาะสมกับตำแหน่งงานและสามารถเติบโตได้ในอนาคต

ในปี 2550 บริษัทฯ ได้มีการจัดฝึกอบรมพนักงานทั้งภายในและภายนอกบริษัทฯ จำนวน 327
หลักสูตร มีการอบรมดูงานต่างประเทศ รวม 3 หลักสูตร และมอบทุนการศึกษาให้แก่พนักงานรวม 3
ทุน โดยมีจำนวนวันของการฝึกอบรมเพื่อพัฒนาความรู้ให้กับพนักงานเฉลี่ย 5.7 วันทำงาน ต่อคน
ต่อปี

สร้างสรรค์กรมธรรม์เพื่อคุณ

เพื่อรองรับกับการใช้ชีวิตในปัจจุบัน และสามารถตอบสนองทุกความต้องการของลูกค้า
กรุงเทพประกันภัย จึงได้สร้างสรรค์และพัฒนากรมธรรม์รูปแบบใหม่ๆ ให้เหมาะสมกับทุกสถานการณ์
โดยในปี 2550 บริษัทฯ ได้ร่วมกับ บริษัท ซึทาญ่า (ประเทศไทย) จำกัด จัดทำกรมธรรม์ “Smile
Life” ประกันภัยอุบัติเหตุส่วนบุคคล ที่เพิ่มความสะดวกให้กับลูกค้า
โดยสามารถซื้อกรมธรรม์ดังกล่าวได้ที่ร้านซึทาญ่าทั่วประเทศ ซึ่งให้ความคุ้มครองการเสียชีวิต
สูญเสียอวัยวะ หรือทุพพลภาพถาวรจากการเกิดอุบัติเหตุ และการเสียชีวิตจากการถูกฆาตกรรม
หรือถูกลอบทำร้ายร่างกาย วงเงินคุ้มครองสูงสุดถึง 2 แสนบาท และด้วยเบี้ยประกันภัยเพียง 199
บาท

นอกจากนี้ บริษัทฯ ยังได้ออกกรมธรรม์ประกันภัยรถยนต์ใหม่ “1^(st) Care & Save”
เพื่อเพิ่มทางเลือกให้แก่ลูกค้า ที่ให้ความคุ้มครองที่คุ้มค่า
และครอบคลุมความเสียหายของรถยนต์ที่เกิดจากการชน สูญหาย และไฟไหม้
รวมถึงความเสียหายที่เกิดจากภัยก่อการร้าย ด้วยทุนประกันภัยสูงถึง 80% ของมูลค่ารถ
หรือสูงสุดไม่เกิน 5 ล้านบาท และเบี้ยประกันภัยประหยัดกว่าประเภท 1 ทั้งนี้
ขอเพียงมีคู่กรณีเป็นยานพาหนะทางบก และในกรณีที่รถคันที่เอาประกันภัยเป็นฝ่ายผิด
ต้องรับผิดชอบค่าเสียหายส่วนแรก (Deductible) 2,000 บาทต่อครั้ง
และยังสามารถโอนส่วนลดประวัติดีได้ถึง 30%
อีกทั้งเพิ่มความสะดวกให้แก่ลูกค้าโดยสามารถทำประกันภัยโดยไม่ต้องตรวจสภาพรถ

หน้า 10

2.  ภาพรวมการประกอบธุรกิจของบริษัท และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง เป็นการรับประกันภัย ผ่านตัวแทน นายหน้าบุคคลธรรมดา
    นายหน้านิติบุคคล สถาบันการเงิน และลูกค้าโดยตรง

-   การรับประกันภัยต่อจะรับจากบริษัทประกันวินาศภัยอื่นๆทั้งในประเทศและต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆ อีกส่วนหนึ่ง เป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาด หลักทรัพย์ ตลอดจนการลงทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่างๆ การลงทุนของบริษัทฯจะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

หน้า 11

โครงสร้างรายได้ (ล้านบาท)

[]หน้า 12

2.4 เป้าหมายการดำเนินธุรกิจ

บริษัทฯ กำหนดเป้าหมายเบี้ยประกันภัยรับโดยตรง ขยายตัวในระดับไม่ต่ำกว่าร้อยละ 13
โดยจะเน้นการเติบโตอย่างมีคุณภาพ ด้วยการเพิ่มสัดส่วนงาน Non-motor มากขึ้น
สำหรับผลการดำเนินงานปี 2550 บริษัทฯ มีเบี้ยประกันภัยรับโดยตรงขยายตัวเพิ่มขึ้นเพียงร้อยละ
2.6 เนื่องจากการประกันภัยรถยนต์ที่มีสัดส่วนเบี้ยประกันภัยรับเกือบร้อยละ 50
ขยายตัวเพิ่มขึ้นเพียงร้อยละ 0.6 สาเหตุหลักจากการขึ้นค่าเบี้ยประกันภัยงานที่ผ่านผู้ส่งงานรายใหญ่
ซึ่งมีค่าความเสียหายอยู่ในระดับสูง ทำให้ผู้ส่งงานรายดังกล่าวส่งเบี้ยประกันภัยลดลง

นอกจากนี้ บริษัทฯได้ดำเนินการยกระดับสาขาย่อยเป็นสาขาเต็มรูปแบบ 1 แห่งคือสาขาราชบุรี
รวมเป็นสาขาเต็มรูปแบบทั้งสิ้น 12 แห่ง และเปิดย่อยเพิ่มขึ้นอีก 2 แห่ง คือ สาขาย่อย
ลาซาลและฉะเชิงเทรา รวมเป็นสาขาย่อยทั้งสิ้น 11 แห่ง

สำหรับผลการสำรวจความพึงพอใจของลูกค้าและคู่ค้า อยู่ที่ร้อยละ 84 ต่ำกว่าเป้าหมาย (ร้อยละ
85) เล็กน้อย

ในปี 2551 บริษัทฯ กำหนดเป้าหมายเบี้ยประกันภัยรับโดยตรงร้อยละ 11.0 โดยบริษัทฯ
มีโครงการที่จะเปิด BKI Care Station เพิ่มขึ้นในพื้นที่ที่มีศักยภาพในการขยายงานอย่างน้อย 4
แห่ง และจะเปิดสาขาย่อยอีก 2 แห่ง รวมทั้งแสวงหาพันธมิตรทางธุรกิจเพิ่มขึ้น
เพื่ออำนวยความสะดวกและเพิ่มเครือข่ายในการบริการลูกค้า ด้านการรับประกันภัย
จะไม่เน้นการแข่งขันด้านราคา ทั้งนี้การกำหนดราคาค่าเบี้ยประกันภัย
จะคำนึงถึงต้นทุนในการดำเนินงานและแนวโน้มความเสียหายที่เกิดขึ้น
รวมทั้งมีแผนงานที่จะดำเนินการสำรวจภัยกลุ่มลูกค้าที่มีความเสี่ยงภัยสูง
เพื่อเสนอแนะให้มีการป้องกันความเสี่ยงภัยที่อาจเกิดขึ้นได้ ด้านการพัฒนาผลิตภัณฑ์ บริษัทฯ
จะออกผลิตภัณฑ์ใหม่ ๆ เพื่อเป็นทางเลือกให้ลูกค้า นอกจากนี้ บริษัทฯ
กำหนดให้ทุกหน่วยงานมีแผนงานในการยกระดับมาตรฐานการบริการตามแนวทาง
“แคร์คุณทุกย่างก้าว” ต่อเนื่องจากปีที่ผ่านมา

หน้า 13